Diari Oficial de la Generalitat Valenciana


Sumari del DOGV 9486, del 09-12-2022 (2022/11108)

ACORD de 2 de desembre de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del Programa 141.10, Administració de Justícia, de la Conselleria de Justícia, Interior i Administració Pública. (VL 07.004/22-056).
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11668


Data del document
:   02-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 de desembre de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del Programa 141.10, Administració de Justícia, de la Conselleria de Justícia, Interior i Administració Pública. (VL 07.004/22-056). [2022/11388]  
Amb càrrec al capítol d'inversions del Programa 141.10, Administració de Justícia, s'estan duent a terme les actuacions més rellevants per a materialitzar el Pla d'Infraestructures Judicials, entre les quals es troben les obres de construcció i el servei per a la redacció del projecte i direcció de l'obra de la ciutat de justícia d'Alacant, de la nova seu judicial de Sagunt i de Xàtiva i del Palau de Justícia del Tribunal Superior de Justícia, i segons informa la Direcció General de Modernització i Relacions amb l'Administració de Justícia resulta necessari reprogramar alguna d'aquestes actuacions, per a ajustar les anualitats a l'execució real d'aquestes.  
Si bé el passat 11 de març ja va ser aprovat un increment en el límit per a comprometre despesa en exercicis futurs amb càrrec a l'esmentat capítol, per a poder iniciar diversos contractes amb repercussió pluriennal, destacant els relatius a la construcció de noves seus judicials, així com actuacions necessàries per a la millora i actualització de les instal·lacions, reparació de patologies, obres d'eficiència energètica, adaptació zones i actuacions d'accessibilitat sobre diferents seus judicials, considerant el conjunt d'actuacions i reprogramacions previstes, així com la despesa pluriennal ja compromesa fins hui, per la Conselleria de Justícia, Interior i Administració Pública es planteja la necessitat d'autoritzar un nou increment en el límit per a comprometre despesa, en l'anualitat 2025, amb càrrec al capítol 6 del Programa 141.10, Administració de Justícia.  
En conseqüència, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic, adopta el següent  
  
  
ACORD  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2025, amb càrrec al capítol 6 del programa 141.10, Administració de justícia, d'acord amb el següent detall:  
  
Exercici Límit actual Límit modificat  
2025 27.032.854,00 14.988.983,72  
  
  
València, 2 de desembre de 2022  
  
La consellera secretària,  
AITANA MAS MAS